BCP วิ่งแรง 4% หลังเคาะปันผล 1 บ. ยีลด์สูง 4% จ่อ XD 8 ก.ย.นี้
BCP วิ่งแรง 4% ราคาแตะ 26 บ. ด้วยมูลค่าซื้อขาย 204.17 ลบ. หลังเคาะปันผลหุ้นละ 1 บ. ยีลด์สูง 4% จ่อ XD 8 ก.ย.นี้ โบรกฯ แนะซื้อเป้า 32 บ. คาดไตรมาส 4 ผลงานฟื้น ลุ้นรับผลดีคลายล็อกดาวน์
BCP วิ่งแรง 4% ราคาแตะ 26 บ. หลังเคาะปันผลหุ้นละ 1 บ. ยีลด์สูง 4% จ่อ XD 8 ก.ย.นี้ โบรกฯ แนะซื้อเป้า 32 บ.
27 ส.ค. 2564

ผู้สื่อข่าวรายงานว่า ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP ล่าสุด ณ เวลา 12.12 น. อยู่ที่ 26 บาท บวก 1.10 บาท หรือ 4.42% สูงสุดที่ 26.25 บาท ต่ำสุดที่ 25.50 ยาท ด้วยมูลค่าซื้อขาย 204.17 ล้านบาท

ทั้งนี้ปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากการเข้าซื้อเพื่อรอรับปันผล ภายหลังจากที่ BCP มีมติอนุมัติจ่ายเงินปันผลเป็นเงินสดในอัตรา 1 บาท กำหนดวันที่ไม่ได้รับสิทธิปันผล หรือ XD วันที่ 8 ก.ย. 64 และกำหนดจ่าย 21 ก.ย.64 โดยคิดเป็นอัตราเงินปันผลตอบแทน (Dividend Yield) อยู่ที่ระดับ 4% ซึ่งคิดจากราคาปิดเมื่อวันที่ 26 ส.ค.2564 ที่ 24.90 บาท
ด้าน บล.ทรีนีตี้ ระบุในบทวิเคราะห์ (18 ส.ค.2564) แนะนำ “ซื้อ” หุ้น BCP ราคาเป้าหมายปี 2564 ที่ 32 บาท อิง PBV ที่ 0.95 เท่า ทั้งนี้คาดว่าไตรมาส 3/2564 Operating ของบริษัทน่าจะยังทรงตัวอยู่ที่ระดับ 400 ล้านบาท ถึงแม้กลุ่มธุรกิจการตลาดอาจได้รับผลกระทบจาก lockdown แต่ธรุกจิโรงกลั่นจะปรับดีจาก crack spread ที่ดีขึ้น และจากการที่โรงกลั่นซื้อน้ำมันที่เป็น Brent link จึงไม่ได้รับผลกระทบจาก crude premium มากนัก
ดังนั้นยังคงประมาณการกำไรปกติไม่รวม stock gain ที่ 1.4 พันล้านบาท คาดหวังจะเห็นการฟื้นตัวของธุรกิจการตลาดในไตรมาส 4/2564 ถ้ามาตรการ lockdown ผ่อนคลายลง